PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2024 m. sausio d. įsakymu Nr. DS-ŠV-58

PATVIRTINTA

Kaišiadorių suaugusiųjų mokyklos

direktoriaus 2024 m. sausio 21 d. įsakymu Nr.V-14

**KAIŠIADORIŲ SUAUGUSIŲJŲ MOKYKLOS**

**(asignavimo valdytojo kodas – 191823464)**

**2024–2026 METŲ STRATEGINIS VEIKLOS PLANAS**

**BENDROSIOS NUOSTATOS**

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.

Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.

**VIZIJA**

Moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.

**MISIJA**

Kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.

**VERTYBĖS**

Puoselėjamos vertybinės nuostatos: atsakomybė, bendradarbiavimas.

**MOKYKLOS KONTEKSTAS**

Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.

**STRATEGINIS PRIORITETAS**

Mokymas(is) bendradarbiaujant.

**Asignavimai veiklos prioritetams įgyvendinti**

|  |  |
| --- | --- |
| Prioriteto pavadinimas | Asignavimai, tūkst. Eur. |
| Mokymasis bendradarbiaujant | 1284,9 |

**VEIKLOS EFEKTYVUMO DIDINIMO KRYPTYS**

Išanalizuosime Lietuvos Respublikos švietimo, mokslo ir sporto ministro įsakymu patvirtintus suaugusiųjų pradinio, pagrindinio, vidurinio programų ugdymo planus ir parengsime bei įgyvendinsime mokyklos ugdymo planą, užtikrinantį mokinių poreikį mokytis visą gyvenimą, ir numatysime pokyčius.

**STRATEGINIS TIKSLAS IR PROGRAMOS**

|  |
| --- |
| Sudaryti sąlygas įvairaus amžiaus žmonių grupėms mokytis visą gyvenimą, padėti pasirengti sėkmingai integruotis į visuomenę, tikslingai organizuojant mokyklos veiklą ir užtikrinant efektyvų jos valdymą, telkiant bendruomenę sprendžiant aktualius ugdymo klausimus, numatant, kaip bus įgyvendinti mokymo ir ugdymo veiklai keliami reikalavimai. |

|  |
| --- |
| 2. Programa. Ugdymo aplinkos programos įgyvendinimas (02).  1.Programa. Ugdymo turinio programos įgyvendinimas (01). |

**ASIGNAVIMAI STRATEGINIAM TIKSLUI IR PROGRAMOMS ĮGYVENDINTI**

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | 2024 m. | 2025 m. | 2026 m. |
| Pedagoginių normų ir pareigybių skaičius | 36,67  4,5 | 36,67  4,5 | 36,67  4,5 |
| Išlaidos darbo užmokesčiui, tūkst. Eur. | 1165 | 1165 | 1165 |

**VALDYMO IŠLAIDOS**

**Bendras lėšų poreikis ir numatomi finansavimo šaltiniai (tūkst. Eur.)**

|  |  |  |  |
| --- | --- | --- | --- |
| Finansavimas | 2024 biudžetinių metų asignavimai | 2025 metų projektas | 2026 metų projektas |
| Finansavimo šaltiniai iš viso: |  |  |  |
| 1.1. Iš viso: | 1178,5 | 1178,5 | 1178,5 |
| 1.1.1. Savivaldybės biudžeto lėšos | 86,2 | 86,2 | 86,2 |
| 1.1.2. Valstybės biudžeto specialiosios tikslinės dotacijos lėšos:  -Asignavimai ugdymo reikmėms.  -Klasės spec. ugdymo poreikių turintiems mokiniams. | 1177,4  1143  34,4 | 1177,4  1143  34,4 | 1177,4  1143  34,4 |
| 1.2. Kiti finansavimo šaltiniai  Uždirbtos lėšos | 0,5 | 0,5 | 0,5 |
| 1.2.1. Rėmimo lėšos | 0,6 | 0,6 | 0,6 |

**Programų asignavimai (tūkst. Eur.)**

|  |  |  |  |  |  |  |
| --- | --- | --- | --- | --- | --- | --- |
|  | 2024-ųjų metų asignavimas | | Numatomi 2025-ųjų metų asignavimai | | Numatomi 2026-ųjų metų asignavimai | |
| Ugdymo turinio programos įgyvendinimas (01) | Iš viso | Iš jų darbo užmokesčiui | Iš viso | Iš jų darbo užmokesčiui | Iš viso | Iš jų darbo užmokesčiui |
| 1143 | 1082 | 1143 | 1082 | 1143 | 1082 |
| Ugdymo aplinkos programos įgyvendinimas (02) | 120,6 | 83 | 120,6 | 83 | 120,6 | 83 |

|  |
| --- |
| **IŠORINĖS APLINKOS (PEST) ANALIZĖ** |
| **Politiniai - teisiniai veiksniai.**   1. *Lietuvos pažangos strategija „Lietuva 2030”* apima valstybės viziją ir raidos prioritetus bei jų įgyvendinimo kryptis iki 2030 metų. Valstybės vizija „Lietuva – sumani šalis, kurioje gera gyventi ir dirbti“. Išskiriamos pažangai svarbios vertybės – atvirumas, kūrybingumas ir atsakomybė bei 3 pažangos sritys: visuomenė, ekonomika ir valdymas. Pokyčiai šiose srityse įtvirtins pažangos vertybes ir remsis darnaus vystymosi principais. Pokyčių tikimasi šiose srityse: 1) sumani visuomenė; 2) sumani ekonomika; 3) sumanus valdymas. Strategijai įgyvendinti parengtas 2021-2030 m. Nacionalinis pažangos planas – pagrindinis valstybės plėtros strateginis dokumentas. 2. *2021-2030 metų Nacionalinis pažangos planas* (patvirtintas 2020 m. rugsėjo 9 d. Lietuvos Respublikos Vyriausybės nutarimu), kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos bei saugumo srityse. Šis dokumentas strategiškai apsprendžia ir visuomenės švietimo srities laukiamus pokyčius, kuriuos ketinama realizuoti per išsikeltus strateginius tikslus. 2021-2030 m. Nacionaliniame pažangos plane numatyti strateginiai tikslai, dalis tikslų, susijusių su švietimo sritimi: pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą; didinti švietimo įtrauktį ir veiksmingumą, siekiant atitikties asmens ir visuomenės poreikiams; stiprinti tautinį ir pilietinį tapatumą, didinti kultūros skvarbą ir visuomenės kūrybingumą.   3. *Lietuvos Respublikos švietimo įstatymas* (su vėlesniais pakeitimais). Vykstant švietimo reformai Švietimo įstatymas koreguotas, papildytas, pakeisti tam tikri Švietimo įstatymo straipsniai, 2021 m. parengta nauja įstatymo redakcija.  4. Nuo 2024 m. rugsėjo 1 d. įsigalios Lietuvos Respublikos Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimas ir įstatymo papildymas 45 straipsniu apie įtraukųjį ugdymą. Specialiųjų poreikių mokiniams bus ieškoma naujų pritaikytų mokymo priemonių.  5. Kaišiadorių rajono strateginiu plėtros planu, Mokyklos nuostatais, Mokyklos direktoriaus įsakymais ir kitais teisės aktais. Mokyklos ugdymo proceso organizavimą ir ugdymo turinį reglamentuoja mokyklos ugdymo planas. Tačiau kai kurie Vyriausybės nutarimai apsunkina suaugusiųjų asmenų mokymąsi, pavyzdžiui: privalomojo sveikatos draudimo panaikinimas suaugusiems, besimokantiems pagal suaugusiųjų bendrojo ugdymo programas, netobula socialinių pašalpų, bedarbių pašalpų mokėjimo sistema sudaro kliūtis suaugusiems asmenims tęsti mokslą, mokytis visą gyvenimą ir likviduoti išsilavinimo spragas. Atviros mokyklos galimybės dalyvauti nacionaliniuose ir tarptautiniuose projektuose sudaro sąlygas tobulinti išsikeliamus Kaišiadorių suaugusiųjų mokyklos tikslus ir juos įgyvendinti. |
| **Ekonominiai veiksniai.**  Lietuva orientuojasi į modernų, žiniomis grindžiamą ūkį, todėl žiniomis besiremianti ekonomika tampa prioritetiniu Lietuvos siekiu. Šalies ekonominiai rodikliai (bendrasis vidaus produktas, bendras gyventojų skaičius, gimstamumo rodiklis, mokyklinio amžiaus vaikų skaičiaus mažėjimas, padidėjęs nedarbas bei kiti pokyčiai darbo rinkoje) veikia ir daro įtaką visos šalies švietimui.  Įvykę struktūriniai pokyčiai Pravieniškių I ir II kalėjime bendradarbiaujant kalėjimų administracijai su Kaišiadorių suaugusiųjų mokykla įpareigoja bendromis pastangomis įrengti arba atnaujinti naujas mokymosi erdves Pravieniškių skyriuose.  Nors švietimas laikomas Valstybės politikos sritimi, švietimo sistema finansuojama nepakankamai. Ekonominiai veiksniai nepalankūs suaugusiųjų švietimui ir riboja jų formaliojo ir neformaliojo mokymosi galimybes: didėja skaičius emigruojančiųjų trumpalaikiams darbams, mažos pajamos ir rizika prarasti darbą blogina pamokų, konsultacijų lankomumą (prisijungimą prie Moodle sistemos skirtu laiku), o tai kartais užkerta kelią mokymuisi. |
| **Socialiniai veiksniai.**  Lietuvoje didėja išsilavinimo prestižas ir besimokančių žmonių visose švietimo pakopose skaičius, toliau mažėja Lietuvos gyventojų skaičius (gimstamumo mažėjimas, emigracija). Šalyje didėjanti šeimos krizė ir dalies gyventojų sunki socialinė padėtis didina socialinius švietimo sistemos ir mokyklos įsipareigojimus. Mažėja besimokančiųjų suaugusiųjų atsparumas neigiamiems socialiniams reiškiniams, dalis jų nesieja savo ateities su Lietuva.  Kaišiadorių rajono gyventojų socialinio aktyvumo mažėjimas, neigiami demografiniai pokyčiai didina Kaišiadorių suaugusiųjų mokyklos socialinį ir integracijos vaidmenį suaugusiųjų pradinio, pagrindinio ir vidurinio išsilavinimo neturinčių asmenų parengimui, sėkmingai socializacijai ir integracijai į darbo rinką. Itin aktualus Lietuvos demografijos veiksnys – emigracija – lemia mokyklos mokinių skaičiaus didėjimą Kaišiadorių suaugusiųjų mokyklos nuotolinėse klasėse, tačiau,mažėjant nusikalstamumui, mokinių skaičius mažėja Pravieniškių kalėjimų skyriuose. Apklausų, vykdytų Kaišiadorių suaugusiųjų mokykloje, dalyviai norą mokytis motyvuoja tuo, kad pasikeitęs požiūris į mokslą, turi naujų interesų, poreikių, asmeninių nuostatų, kiti gyvenimo tikslai. Besimokantieji suvokia išsilavinimo svarbą ir profesijos turėjimo būtinybę savo gyvenime, akcentuoja ir tai, kad, pasibaigus įkalinimo laikui, teks grįžti į visuomenę ir joje integruotis, pritapti darbo rinkoje ir atitikti keliamus reikalavimus. Tarp besimokančiųjų asmenų gausėja socialinę atskirtį patiriančių mokinių skaičius. Šis veiksnys įpareigoja vykdyti jų integraciją. Mokymasis Kaišiadorių suaugusiųjų mokykloje mažina jų socialinės atskirties grėsmę.Pravieniškių kalėjimo skyriuose, kur mokomi nuteistieji, didelis dėmesys skiriamas mokinių resocializacijai |
| **Technologiniai veiksniai**.  Valstybės švietimo strategijos nuostatuose yra akcentuojama švietimo plėtotės kokybė, kuri turi būti užtikrinama modernizuojant bendrąjį ugdymą, atnaujinant mokyklą ir (pa)gerinant švietimo aprūpinimą. Naujos technologijos keičia mokymo(si) sampratą Kaišiadorių suaugusiųjų mokykloje, kadangi dalį tradicinių pamokų jau pakeitė mokymas(is) nuotoliniu būdu. Kiekvienais metais komplektuojamos suaugusiųjų mokinių klasės, kurių mokiniai pradinį, pagrindinį ir vidurinį išsilavinimą įgyja mokydamiesi virtualioje mokymosi aplinkoje Moodle arba Pravieniškių kalėjimų skyriuose. Tai kelia nuolatinės kaitos, didėjančio mokytojų profesionalumo ir technologijų modernizavimo iššūkius. Naujos technologijos skatina tarpdalykinę ir vidinę integraciją organizuojant ugdymo procesą virtualiose ir netradicinėse edukacinėse erdvėse. Mokymosi aplinkų modernizavimas yra strategiškai svarbi mokyklos veiklos kokybės tobulinimo kryptis, todėl 2023 metais Pravieniškių kalėjimų skyriuose mokomieji kabinetai aprūpinti kompiuterine technika bei riboto interneto prieiga: 1 – ame kalėjime 27 stacionarūs kompiuteriai, 3 spausdintuvai ir 4 vaizdo projektoriai (iš jų 11 kompiuterių turi prieigą prie interneto); 2 – ame kalėjime 29 stacionarūs kompiuteriai, 3 spausdintuvai ir 4 vaizdo projektoriai (iš jų 26 kompiuteriai turi prieigą prie interneto); spp (ligoninėje) 15 stacionarių kompiuterių, 1 spausdintuvas ir 1 vaizdo projektorius (iš jų 9 kompiuteriai turi prieigą prie interneto). Naudojamas elektroninis dienynas ,,Tamo”. Kompiuteriais aprūpinti visi administracijos darbuotojų kabinetai bei nešiojamaisiais kompiuteriais dalykų mokytojai. |
| **IŠTEKLIŲ ANALIZĖ:** |
| **Organizacinė struktūra.**  Mokyklos steigėjas – Kaišiadorių rajono savivaldybės taryba. Mokyklai vadovauja direktorius, veiklą koordinuoja pavaduotojas ugdymui, skyrių vedėjas ir pavaduotojas ūkiui ir bendriesiems reikalams.  Mokyklos organizacinę struktūrą sudaro du valdymo lygmenys: nuolatinis ir savivalda.  Mokykloje nuolatinis valdymas organizuojamas dviem lygmenimis: pirmasis valdymo lygmuo – direktorius, antrasis – direktoriaus pavaduotojai ugdymui ir ūkio bei bendriesiems reikalams.  Mokyklos veiklos suskirstytos į dvi sritis: ugdymo ir ugdymo aplinko aprūpinimo.  Mokykloje veikia dvi savivaldos institucijos: Mokyklos taryba, Mokytojų taryba. |
| **Žmogiškieji ištekliai.**  Mokykla - žmonės ir santykiai, tai esminis socialinis kapitalas. Pagarba ir atsakomybė sau ir kitiems, supratimas ir pripažinimas, pasitikėjimas, dėmesys vienas kitam, matyti ir jausti kiekvieną. Solidarių ir bendruomeniškų santykių stiprinimas, veikimas kartu, emociškai saugi aplinka.  2023 rugsėjo mėn. 1 dieną mokykloje mokėsi 429 mokinių. Iš jų:  – 77 mokinys mokyklos suaugusiųjų 10 (II) – 12 (IV) klasėse;  – 352 mokinių Pravieniškių skyriuose 3-4, 7-8, I-IV klasėse.  Mokykloje yra 26 klasių komplektai: 4 – suaugusiųjų pagrindinio ir vidurinio ugdymo programų klasėse (II, III ir IV), 22 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 35 darbuotojai (31 mokytojai specialistai, 4 nepedagoginiai darbuotojai, 4 administracijos darbuotojai).  Mokytojų kvalifikacinės kategorijos: 2 mokytojas ekspertas, 3 mokytojai metodininkai, 24 vyresniųjų mokytojų, 1 mokytojas. Mokytojų kvalifikacija ir išsilavinimas atitinka Lietuvos Respublikos Švietimo įstatymo nuostatas. Visi darbuotojai dirba pagal darbo sutartis. Darbuotojų kaita nedidelė. Personalas komplektuojamas konkurso būdu, vadovaujantis teisės aktais. |
| **Planavimo sistema.**  Mokyklos planavimo sistemą sudaro: mokyklos strateginis planas, metinis veiklos planas, mokslo metų ugdymo planas, mėnesio veiklos planai, formaliojo ir neformaliojo švietimo programos, ilgalaikiai dalykų planai.  Mokykloje rengiami ir vykdomi Metodinių grupių, metodinės tarybos pasitarimai bei atestacinės komisijos posėdžiai. Veiklos planavime dalyvauja mokyklos savivaldos institucijos, planai aptariami Mokyklos, Mokytojų tarybos posėdžiuose. Ugdymas planuojamas ir organizuojamas remiantis mokinio poreikių ir patirties pažinimu. Stebima kiekvieno mokinio individuali pažanga ir teikiamas grįžtamasis ryšys. |
| **Finansiniai ištekliai.**  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą. Mokykla, apskaitydama turtą ir lėšas, vadovaujasi LR buhalterinės apskaitos įstatymu, Finansų ministerijos patvirtinta biudžetinių įstaigų buhalterinės apskaitos tvarka, Lietuvos Respublikos vyriausybės patvirtintais norminiais aktais. Aktyviai veikianti profesinė organizacija orientuota į asmenines darbuotojų, o ne mokyklos, materialinės gerovės didinimą, todėl 1,2 GPM proc. indelis į mokyklos biudžetą yra labai menkas.  **Bendra informacija apie 2023 metų asignavimus ir jų panaudojimą.**  Kaišiadorių suaugusiųjų mokyklos 2023 metams Švietimo programai vykdyti savivaldybės biudžeto lėšų skirta 85 435 eurai, panaudota 82 598 eurai. Mokinio krepšelio lėšų skirta 988 444  eurai, panaudota 988 442 eurai, iš jų darbo užmokesčiui ir socialiniam draudimui – 933 387 Eur, mokymo priemonėms ir vadovėliams įsigyti – 6 402 Eur, mokytojų kvalifikacijai – 5 814 Eur, IKT – 4 355 Eur,  ilgalaikiam turtui – panaudota 34 802 eurų kompiuteriams ir 444 eurai licencijoms Ema. Specialiųjų dotacijų mokiniams, turintiems specialiųjų ugdymosi poreikių, – 31 700 Eur, panaudota 31 697 Eur. Gyventojų pajamų 1,2 proc. gautos lėšos - 974,22 Eur. mokytojų kelionių išlaidų kompensacijai skirta ir panaudota 3 300 Eur.  Už patalpų nuomą surinkta 467,89 Eur. Nuo 2023 m. liepos 1 d. įgyvendinamas mokykloje programos „Erasmus+“  projektas. Dotacijos suma 15780 Eur. |
| **Materialiniai ištekliai.**  https://ssl.gstatic.com/ui/v1/icons/mail/images/cleardot.gif Ryšių sistema, informacinės ir komunikavimo sistemos: mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai, prie interneto prijungti 43 kompiuteriai. Mokykloje iš viso yra 83 stacionarūs, 34 nešiojami kompiuteriai, 4 interaktyviosios lentos. Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma Moodle.  Ugdymo organizavimo valdymui veikia mokytojų metodinės grupės, bendriesiems ugdymo klausimams spręsti veikia mokyklos taryba. Vidinei informacijai gauti darbuotojai naudojasi sistemomis: TAMO dienynu, nuotolinio mokymosi platforma Moodle, DVS kontora, „Offise 365“, mokyklos el. paštu. |
| **Vidaus darbo kontrolės sistema.**  Darbuotojai dirba pagal mokyklos direktoriaus patvirtintus pareigybių aprašus, darbo tvarkos taisykles, mokyklos nuostatus bei darbo planus. Vidaus darbo kontrolė organizuojama pagal kuruojamas veiklos sritis, darbo individualius planus, vykdoma pagal metinį veiklos planą. Mokytojai stebi kolegų pamokas, aptaria jas individualiai ir metodinėse grupėse, dalijasi gerąja patirtimi. Vidaus darbo kontrolės rezultatai aptariami dalykų grupėse, mokytojų tarybos, administracijos pasitarimuose. Metų pabaigoje rengiamos vadovo, mokyklos tarybos, grupių, specialistų veiklos ataskaitos. Apibendrintą informaciją, išvadas ir pasiūlymus veiklai tobulinti pateikia vidaus įsivertinimo grupė. 2023 metais buvo atnaujintos Darbo tvarkos taisyklės, mokyklos ir skyrių nuostatai. |
| **SSGG ANALIZĖS SUVESTINĖ**   |  |  | | --- | --- | | **STIPRYBĖS (S)** | **SILPNYBĖS (S)** | | 1. Mokykla yra atvira ir lanksti organizacija, aktyviai bendradarbiaujanti su kitomis ugdymo ir ne ugdymo institucijomis, palaikanti ilgalaikius ryšius su socialiniais partneriais ir vietos bendruomene. 2. Mokyklos mokiniams siūlomas į jų poreikius orientuotas ugdymas, lūkesčius atitinkanti ugdymo forma ir mokymosi būdai, individualizuota pagalba mokantis. 3. Mokytojų ir mokinių santykiai yra pagrįsti pasitikėjimu, rūpinimusi padedant ir dalijantis, pamokose dominuoja pagarbūs tarpusavio santykiai, vyksta bendradarbiavimas, mokiniai skatinami džiaugtis savo pasiekimais ir daroma pažanga, jiems leidžiama bandyti, klausti, klysti ir taisyti savo klaidas. 4. Mokytojai daug dėmesio skiria mokinių atsakingumui už savo veiksmus ir darbus, skatina mokinius tobulėti kaip asmenybes. 5. Tobulinama mokinių asmens pasiekimų ir pažangos sistema, ugdymo procese skatinamas mokinių įsivertinimas, turintis įtakos adekvačiam savo gebėjimų vertinimui ir tolimesniam tobulėjimui. 6. Mokykloje jaučiamas darbui ir mokymuisi palankus mikroklimatas, užtikrinamas maksimalus emocinis ir socialinis mokinių bei mokytojų saugumas. 7. Mokykloje mokiniams suteikiama pagalba ir informacija apie šiuolaikinio darbo ir mokymosi galimybes, tai skatina juos domėtis profesine karjera bei ją planuoti. 8. Tikslingai parinktos ir efektyviai naudojamos virtualios aplinkos, mokymosi terpės ir kitos IKT priemonės, kurios padeda mokiniams įvairiapusiškiau ir patraukliau mokytis bei gilinti dalyko žinias. 9. Profesionali, kūrybinga, nuolat besimokanti mokyklos mokytojų bendruomenė, kuriai sudaromos sąlygos tobulėti, kelti kvalifikaciją, dalyvauti įvairiuose seminaruose ir mokymuose, kad pagėrėtų pamokos kokybė. 10. Siekiant mokiniams suteikti papildomų kultūros, istorijos, sporto ir sveikatingumo žinių sėkmingai vykdomos neformaliojo švietimo programos. | 1.Mokinių savarankiškumo, atsakomybės už savo mokymąsi trūkumas, nes dalies mokinių žema vidinė motyvacija mokytis, jie nepasitiki savo jėgomis, sunkiai priima naujus iššūkius.  2. Nuotoliniu būdu besimokantys mokiniai patiria sunkumų derindami darbus ir šeimyninius rūpesčius su mokslu, todėl mokiniai negali produktyviai įsitraukti į ugdymo(si) procesą.  3. Dalis mokinių, turinčių mokymosi spragų, yra pasyvūs pamokose, nenoriai įsitraukia į mokymosi pasiekimų įsivertinimą, sunkiai planuoja tolesnę pažangą.  4. Stringa tikslingas mokinių pažangos ir įsivertinimo duomenų panaudojimas, siekiant nuolatinio dialogo su mokiniu.  5. Nepakankamai išvystytos ugdymosi aplinkos: pastatai, mokymosi aplinkų bendrakūra, mokymasis ne mokyklos aplinkoje, mokymasis virtualioje aplinkoje.  6. Daliai mokinių trūksta skaitmeninio raštingumo įgūdžių, todėl mokantis reikia daugiau pagalbos.  7. Mokinių kultūrinė ir socialinė atskirtis lemia ugdymo procesą, o tai atsiliepia ugdymo rezultatams.  8. Pravieniškių skyriuose mokymosi aplinka nėra pakankamai moderni mokytis, trūksta mokomųjų klasių.  9. Pozityvaus mokyklos įvaizdžio formavimas ir bendruomeniškumo stiprinimas. | | **GALIMYBĖS (G)** | **GRĖSMĖS (G)** | | 1. Didesnio mokinių skaičiaus pritraukimas pasikeitus išsilavinimo reikalavimams darbo rinkoje.  2. Papildomų švietimo, konsultavimo ir testavimo veiklų organizavimas rajono ir Respublikos  žmonėms teikiant mokymosi visą gyvenimą paslaugas.  3. Nuotolinio mokymo paslaugų ir teikiamų galimybių plėtojimas.  5. Vertinimo ir įsivertinimo duomenų panaudojimas siekiant aukštesnės mokymo(si) kokybės ir efektyvesnio mokyklos veiklos organizavimo.  6. Ugdymo karjerai veiklų  plėtojimas.  7. Erasmus + projektų galimybių išnaudojimas mokytojų ir mokinių mobilumui skatinti, kvalifikacijai kelti. | 1. Dėl mokinių migracijos ir  ribotos komunikacijos su Pravieniškių kalėjimo pareigūnais, sudėtinga užtikrinti gerą mokinių lankomumą ir stabilų mokymui skirtų lėšų užtikrinimą.  2. Skirtinga Pravieniškių skyrių lokalizacija sukuria papildomą darbo krūvį turint tą patį pedagoginių ir nepedagoginių darbuotojų etatų skaičių.  3. Psichotropinių medžiagų plitimas,  jų vartojimas tarp mokinių, sukelia papildomas rizikas mokytojams.  4. Mažėjant klasių komplektų skaičiui atitinkamai mažės darbo krūviai, kils grėsmė netekti kvalifikuotų, kompetentingų, mokančių užsienio kalbas, naudojančių šiuolaikines IKT mokytojų. Nukentės paslaugų kokybė. | |

**II. 2022 METŲ STRATEGINIO PLANO ANALIZĖ**

**Bendra informacija.** Kaišiadorių suaugusiųjų mokykla (191823464) ugdomąją veiklą vykdo Kaišiadorių suaugusiųjų mokykloje adresu: Gedimino g. 118 Kaišiadorys LT-56166 ir Kaišiadorių suaugusiųjų mokyklos trijuose skyriuose Pravieniškių kalėjimuose Kaišiadorių rajone Pravieniškių kaime.

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.

Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.

Veiklos prioritetas. Mokymas(is) bendradarbiaujant.

Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.

Mokinių skaičiaus kaita:

|  |  |  |  |  |
| --- | --- | --- | --- | --- |
| Mokslo metai | Klasių skaičius | Iš viso mokinių mokykloje | Mokinių skaičius | |
| Suaugusiųjų 9(I)-12(IV) klasėse | Pravieniškių skyriuose 3–4, 7–12(IV) klasėse |
| 2021-2022 m.m. | 24 | 416 | 71 | 345 |
| 2022-2023 m.m. | 24 | 434 | 77 | 357 |
| 2023-2024 m.m. | 25 | 429 | 77 | 352 |

Mokykloje yra 25 klasių komplektai: 4 – suaugusiųjų pagrindinio ir vidurinio ugdymo programų klasėse (9, 10, 11 ir 12), 21 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.

**Materialiniai ištekliai**. Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą.

Ryšių sistema, informacinės ir komunikavimo sistemos: mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai, prie interneto prijungti 137 kompiuteriai. Mokykloje iš viso yra 89 stacionarūs, 48 nešiojamieji kompiuteriai, 4 interaktyviosios lentos.

**Bendra informacija apie 2023 metų asignavimus ir jų panaudojimą.**

Kaišiadorių suaugusiųjų mokyklos 2023 metams Švietimo programai **vykdyti savivaldybės** biudžeto lėšų skirta 85 435 eurai, panaudota 82 598 eurai. Mokinio krepšelio lėšų skirta 988 444  eurai, panaudota 988 442 eurai, iš jų darbo užmokesčiui ir socialiniam draudimui – 933 387 Eur, mokymo priemonėms ir vadovėliams įsigyti – 6 402 Eur, mokytojų kvalifikacijai – 5 814 Eur, IKT – 4 355 Eur,  ilgalaikiam turtui – panaudota 34 802 eurų kompiuteriams ir 444 eurai licencijoms Ema. Specialiųjų dotacijų mokiniams, turintiems specialiųjų ugdymosi poreikių, – 31 700 Eur, panaudota 31 697 Eur. Gyventojų pajamų 1,2 proc. gautos lėšos - 974,22 Eur. mokytojų kelionių išlaidų kompensacijai skirta ir panaudota 3 300 Eur.

Už patalpų nuomą surinkta 467,89 Eur. Nuo 2023 m. liepos 1 d. įgyvendinamas mokykloje programos „Erasmus+“  projektas. Dotacijos suma 15780 Eur.

**2023 metų strateginio plano programų vertinimo kriterijų suvestinė**

|  |  |  |  |  |
| --- | --- | --- | --- | --- |
| Vertinimo kriterijaus kodas | Vertinimo kriterijaus pavadinimas | Mato vienetai | Planuota reikšmė | Faktinė reikšmė |
| R01-01 | Mokiniai, baigę/ įgiję išsilavinimą atitinkamos pakopos programas. | proc. | 64 | 54,9 |
| P01-01-01 | Įgijusių pradinį išsilavinimą dalis. | proc. | 80 | 75 |
| P01-01-02 | Įgijusių pagrindinį išsilavinimą dalis. | proc. | 59 | 53,9 |
| P01-01-03 | Įgijusių vidurinį išsilavinimą dalis. | proc. | 37 | 35,7 |
| P01-01-04 | Pasirinkusių ir laikiusių brandos egzaminus mokinių dalis. | proc. | 53 | 52,9 |
| P01-01-05 | Gerąja patirtimi besidalijančių mokytojų skaičius. | vnt. | 3 | 5 |
| P01-01-06 | Mokytojų, savo darbe naudojančių EDUKA arba Reflectus, skaičius. | vnt. | 10 | 10 |
| P01-01-07 | Mokytojų, dirbančių pagal atnaujintas Bendrąsias programas, dalis. | vnt. | 10 | 27 |
| P01-02-01 | Pedagoginių darbuotojų dalykinių ir pedagoginių kompetencijų tobulintų dienų skaičius. | vnt. | 5 | 15 |
| P01-02-02 | Nepedagoginių darbuotojų įgūdžių ir kompetencijų tobulintų dienų skaičius. | vnt. | 1 | 2 |
| **R02-01** | Higienos normų reikalavimų vykdymas, jaukios mokymosi aplinkos kūrimas. | proc. | 80 | 80 |
| P02-01-01 | Atnaujintos mokyklos ugdymo(si) aplinkos. | vnt. | 2 | 3 |
| P02-01-02 | Įsigytų skaitmeninių programų, licencijų skaičius. | vnt. | 3 | 3 |
| P02-02-01 | Labai gerai ir gerai mokyklos mikroklimatą vertinančių mokytojų ir mokinių procentas. | proc. | 90 | 94 |

**III. STRATEGINIŲ TIKSLŲ IR PROGRAMŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| Institucijos strateginiai tikslai ir efekto kriterijai. | | | | | |
| Kodas | | Strateginio tikslo pavadinimas. | | | |
| 01 | | 1. Sudaryti sąlygas įvairaus amžiaus žmonių grupėms mokytis visą gyvenimą, padėti pasirengti sėkmingai integruotis į visuomenę, tikslingai organizuojant mokyklos veiklą ir užtikrinant efektyvų jos valdymą, telkiant bendruomenę sprendžiant aktualius ugdymo klausimus, numatant, kaip bus įgyvendinti mokymo ir ugdymo veiklai keliami reikalavimai. | | | |
| Strateginio tikslo aprašymas: Mokykla vadovaujasi Lietuvos higienos normomis, Kaišiadorių rajono savavaldybės strateginiu veiklos planu, Lietuvos Respublikos švietimo ir mokslo ministro įsakymu patvirtintais Pagrindinio ir vidurinio programos bendraisiais ugdymo planais, tvirtina ir įgyvendina mokyklos patvirtintą ugdymo planą siekdama didinti mokymosi motyvaciją, mokymosi prieinamumą įvairių poreikių bei įvairiomis aplinkybėmis besimokantiems mokiniams, sudarydama sąlygas mokiniams tenkinti saviraiškos poreikius. | | | | | |
| Įgyvendinant šį strateginį tikslą vykdomos programos:  Ugdymo turinio programos įgyvendinimas (01)  Ugdymo aplinkos programos įgyvendinimas (02) | | | | | |
| Vertinimo kriterijaus kodas | Efekto vertinimo kriterijaus pavadinimas | | 2024-ųjų metų | 2025-ųjų metų | 2026-ųjų metų |
| E-01-01 | Gavusių brandos atestatą mokinių skaičius procentais | | 30 | 32 | 35 |
| E-01-02 | Gavusių pagrindinio išsilavinimo pažymėjimą asmenų skaičiaus procentas | | 50 | 51 | 52 |

**VYKDOMOS PROGRAMOS**

|  |  |  |  |  |
| --- | --- | --- | --- | --- |
| Programos pavadinimas | Švietimo programa Kodas 02 | | | |
| Ugdymo turinio programos įgyvendinimas (01) | | | | |
| Biudžetiniai metai | 2024 m. | | | |
| Vykdytojai | Kaišiadorių suaugusiųjų mokyklos bendruomenė | | | |
| Pareigybių skaičius | Pedagoginių normų skaičius – 36,67 | | | |
| Programos koordinatorius | Direktoriaus pavaduotoja ugdymui Stasė Kacevičienė,  Pravieniškių skyrių vedėjas Rimantas Rušas | | | |
| Programa | Tęstinė | | | |
| Programos tikslo pavadinimas | Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų, dirbant komandoje užtikrinti veiksmingą kompetencijomis grįstą atnaujinto ugdymo turinio diegimą. | | | |
| Tikslo įgyvendinimo aprašymas. | Mokykla vadovaujasi Lietuvos Respublikos švietimo, mokslo ir sporto ministro įsakymu patvirtintais pradinio, pagrindinio ir vidurinio ugdymo planais parengia, tvirtina ir įgyvendina mokyklos ugdymo planą, metinį veiklos planą. | | | |
| **Rezultato kriterijai:**  **R01-01** Egzaminuose dalyvavusių ir išlaikiusių brandos egzaminus asmenų procentinė dalis. (proc.).  **R01-02** Dalyvavusių ir išlaikiusių pagrindinio ugdymo pasiekimų patikrinimą (PUPP) ir gavusių pagrindinio išsilavinimo pažymėjimą asmenų dalis. (proc.)  **Uždavinys:**  01.01.Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes.  **Produkto kriterijai:**  P01-01-01 Ugdymo plano įgyvendinimo išlaidos tenkančios vienam mokiniui (eur.).  P01-01-02 Tarpiniuose patikrinimuose dalyvavusių mokinių dalis (proc).  P01-01-03 Konsultacinių valandų, skirtų mokinių ugdymo poreikiams tenkinti, egzaminams ir pagrindinio ugdymo pasiekimų patikrinimui pasiruošti, skaičius (vnt).  **Priemonės:**   * + 1. Užtikrinti kokybišką mokyklos ugdymo plano įgyvendinimą.   01-01-02 Taikyti mokinių pažangos ir pasiekimų vertinimo ir įsivertinimo sistemą siekiant padėti mokiniui save pažinti, mokytis ir resocializuotis visuomenėje.  01-01-03 Organizuoti STEAM renginius mokykloje.  01-01-04 Didinti neformaliojo švietimo programų pasiūlą.  01-01-05 Teikti savalaikę ir tikslingą individualią švietimo pagalbą stiprinant mokinių mokymosi motyvaciją, gerinant pažangumo rodiklius, emocinio saugumo užtikrinimą.  01-01-06 Pagalba mokiniams tobulinant karjeros pasirinkimo galimybes.  **01.02. Uždavinys. Sudaryti sąlygas visiems darbuotojas tobulinti savo kompetencijas, kelti kvalifikaciją.**  **Produkto kriterijai:**  P01-02-01 Kvalifikacijos tobulinimui vienam pedagoginiam darbuotojui tenkančių dienų skaičius pokytis per metus, lyginant su 2023 metais. (vnt.).  P01-02-02 Nepedagoginių darbuotojų įgūdžių ir kompetencijų tobulintų dienų skaičiaus pokytis per metus, lyginant su 2023 metais. (vnt.).  **Priemonės:**  01-02-01 STEAM dalykų mokytojų kompetencijos tobulinimas.  01-02-02 Organizuoti ir finansuoti darbuotojų kvalifikacijos tobulinimą, atsižvelgiant į mokytojo dalykininko ir mokyklos tikslus, ne mažiau kaip 5 dienos per metus.  01-02-03 Tobulinti aptarnaujančio personalo kvalifikaciją civilinės saugos, viešųjų pirkimų, dokumentų rengimo ir archyvavimo srityse.  01-02-04 Kelti mokytojų kvalifikaciją dalyvaujant Erasmus+ mobilumo projektuose suaugusiems. | | | | |
|  | | | | |
| Programos pavadinimas | | Švietimo programa | Kodas | 02 |
| Ugdymo aplinkos programos įgyvendinimas (02) | | | | |
| Biudžetiniai metai | | 2024 m. | | |
| Vykdytojas | | Kaišiadorių suaugusiųjų mokyklos darbuotojai | | |
| Pareigybių skaičius | | 4 personalo darbuotojai | | |
| Programos koordinatorius | | Direktoriaus pavaduotoja ūkio ir bendriesiems reikalams  Inga Butkevičienė | | |
| Programa | | Tęstinė | | |
| Programos parengimo argumentai | | Programa siekiama pagerinti švietimo kokybę, sudaryti suaugusiems mokiniams ir mokytojams palankesnes, saugesnes, sveikesnes ugdymo(si) sąlygas, kurios atitinka Bendrojo lavinimo mokyklos higienos normų ir taisyklių reikalavimus ir užtikrina socialinę – emocinę gerovę. Siekiama užtikrinti racionalų mokyklos funkcionavimą, programoje numatytos priemonės siejamos su sveikos ir saugios aplinkos kūrimu mokykloje ir jos skyriuose. | | |
| Programos tikslas | | Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką. | | |
| Tikslo įgyvendinimo aprašymas: Saugios ir sveikos ugdymosi sąlygos būtinos siekiant tinkamai įgyvendinti valstybės švietimo politiką ir pagrindines jos nuostatas. Mokykloje ne tik svarbu užtikrinti higienos normas atitinkančią aplinką, bet ir atnaujinti esamas patalpas bei kurti naujas edukacines erdves. Tik tokiu atveju mokykla gebės tobulinti ugdymo procesą bei sistemingai gerinti mokyklos veiklos rezultatus. Skirtais asignavimais kuriamos ir atnaujinamos edukacinės erdvės.  **Rezultato kriterijus:**  R02-01 Atnaujintos ir sukurtos mokyklos ugdymo erdvės (eur.).  **Uždavinys:**  **02.01** Palaikyti ir naujinti ugdymo erdves, užtikrinti higienos normų reikalavimus ir atnaujinti mokymo priemones.  **Produkto kriterijai:**  P02-01-01 Atnaujintos mokyklos ugdymo(si) aplinkos (eur.).  P02-01-02 Įsigytų skaitmeninių priemonių, programų, licencijų lėšos (eur.).  **Priemonės:**  02-01-01 Įsigyti, apskaityti ir efektyviai naudoti materialines vertybes skirtas edukacinių aplinkų atnaujinimui ir kūrimui.  02-01-02 Higienos normų reikalavimus atitinkančios kokybiškos ugdymo(si) aplinkos užtikrinimas.  02-01-03 Efektyviai naudoti išteklius skirtus komunalinėms paslaugoms.  02-01-04 Efektyviai naudoti išteklius skirtus kitoms paslaugoms.  02-01-05 Įsigyti pirmosios pagalbos rinkinius ir juos papildyti. Visiems darbuotojams pasitikrinti sveikatą.  02-01-06 Sudaryti sąlygas visiems mokyklos darbuotojams ir mokiniams naudotis interneto ryšio priemonėmis mokykloje.  02-01-07 Nupirkti nešiojami kompiuteriai mokytojams.  02-01-08 Modernizuoti STEAM kabinetus, aprūpinti įranga ir priemonėmis. | | | | |

**PROGRAMŲ VERTINIMO KRITERIJAI IR JŲ REIKŠMĖ**

|  |  |  |  |  |  |
| --- | --- | --- | --- | --- | --- |
| Vertinimo kriterijaus kodas | Vertinimo kriterijus pavadinimas | Mato vienetai | 2024 | 2025 | 2026 |
| **R01-01** | Egzaminuose dalyvavusių ir išlaikiusių brandos egzaminus asmenų procentinė dalis. | proc. | 30 | 32 | 35 |
| **R01-02** | Dalyvavusių ir išlaikiusių pagrindinio ugdymo pasiekimų patikrinimą (PUPP) ir gavusių pagrindinio išsilavinimo pažymėjimą asmenų dalis. | proc. | 50 | 51 | 52 |
| P01-01-01 | Ugdymo plano įgyvendinimo išlaidos tenkančios vienam mokiniui. | eur. | 2570 | 2570 | 2570 |
| P01-01-02 | Tarpiniuose patikrinimuose dalyvavusių mokinių dalis. | proc. | 100 | 100 | 100 |
| P01-01-03 | Konsultacinių valandų, skirtų mokinių ugdymo poreikiams tenkinti, egzaminams ir pagrindinio ugdymo pasiekimų patikrinimui pasiruošti, skaičius. | vnt. | 160 | 160 | 160 |
| P01-02-01 | Kvalifikacijos tobulinimui vienam pedagoginiam darbuotojui tenkančių dienų skaičius pokytis per metus, lyginant su 2023 metais. | vnt. | 5 | 6 | 7 |
| P01-02-02 | Nepedagoginių darbuotojų įgūdžių ir kompetencijų tobulintų dienų skaičiaus pokytis per metus, lyginant su 2023 metais. | vnt. | 1 | 2 | 3 |
| **R02-01** | Atnaujintos ir sukurtos mokyklos ugdymo erdvės (eur.). | eur. | 35 | 35 | 35 |
| P02-01-01 | Atnaujintos mokyklos ugdymo(si) aplinkos | eur. | 10 | 3 | 4 |
| P02-01-02 | Įsigytų skaitmeninių priemonių, programų, licencijų lėšos (eur.) | eur. | 16 | 16 | 16 |

|  |  |
| --- | --- |
| **Rizikos veiksnys** | **Veiksmų alternatyva** |
| Nepakankamas finansavimas, darbuotojų per mažas reiklumas savo darbo kokybei. | Ieškoti kitų (rėmėjų, projektų) finansavimo šaltinių.  Nevykdyti plane numatytų su renovacija susijusių priemonių.  Ieškoti veiksnių, motyvuojančių darbuotojus gerinti darbo kokybę. |

**STRATEGINIO PLANO ĮGYVENDINIMO PRIEŽIŪROS PRINCIPINĖS NUOSTATOS**

Kaišiadorių suaugusiųjų mokyklos plano įgyvendinimo priežiūrą vykdo strateginio planavimo darbo grupė, sudaroma kiekvienais metais ir vadovaujama direktoriaus. Strateginio plano įgyvendinimo ataskaitas teikia mokyklos direktorius. Plano vykdymo principai aptariami mokytojų tarybos ir visuotiniuose posėdžiuose. Strateginio planavimo darbo grupė metų pabaigoje išanalizuoja plano įgyvendinimą ir teikia siūlymus jo koregavimui kitiems metams. Mokyklos metinis veiklos planas, kaip neatsiejama strateginio plano dalis, sudaromas atsižvelgiant į strateginio plano įgyvendinimą.

PRITARTA

Kaišiadorių suaugusiųjų mokyklos

tarybos 2024 m. sausio 16 d. (protokolo numeris Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_